CELEX: 32018D0419
Language: hr
Date: 2018-03-16 00:00:00
Title: Provedbena odluka Komisije (EU) 2018/419 оd 16. ožujka 2018. o određenim zaštitnim mjerama povezanima s afričkom svinjskom kugom u Rumunjskoj (priopćeno pod brojem dokumenta C(2018) 1707) (Tekst značajan za EGP. )

19.3.2018   
            
            
               HR
            
            
               Službeni list Europske unije
            
            
               L 75/38
            
         PROVEDBENA ODLUKA KOMISIJE (EU) 2018/419
   оd 16. ožujka 2018.
   o određenim zaštitnim mjerama povezanima s afričkom svinjskom kugom u Rumunjskoj
   
      
         (priopćeno pod brojem dokumenta C(2018) 1707)
      
   
   (Vjerodostojan je samo tekst na rumunjskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Afrička svinjska kuga zarazna je virusna bolest koja pogađa domaće i divlje svinje i koja može ozbiljno utjecati na profitabilnost svinjogojstva te omesti trgovinu unutar Unije i izvoz u treće zemlje.
            
         
               (2)
            
            
               U slučaju izbijanja afričke svinjske kuge postoji opasnost da se uzročnik bolesti proširi na druga svinjogojska gospodarstva i na divlje svinje. Kao rezultat toga može se proširiti iz jedne države članice u drugu državu članicu i treće zemlje trgovinom živim svinjama ili njihovim proizvodima.
            
         
               (3)
            
            
               Direktivom Vijeća 2002/60/EZ (3) utvrđuju se minimalne mjere koje se primjenjuju unutar Unije za kontrolu afričke svinjske kuge. Člankom 9. Direktive 2002/60/EZ osigurava se uspostava zaraženih i ugroženih područja u slučaju izbijanja te bolesti, u kojima se primjenjuju mjere utvrđene člancima 10. i 11. te Direktive.
            
         
               (4)
            
            
               Provedbena Odluka (EU) 2018/86 (4) donesena je nakon izbijanja afričke svinjske kuge u Rumunjskoj, nakon uspostave zaraženih i ugroženih područja u toj državi članici, u skladu s člankom 9. Direktive 2002/60/EZ.
            
         
               (5)
            
            
               Od datuma donošenja Provedbene odluke (EU) 2018/86 Rumunjska je obavijestila Komisiju o novom izbijanju afričke svinjske kuge na jednom dvorišnom gospodarstvu. Rumunjska je nakon nedavnog izbijanja bolesti također propisno poduzela potrebne mjere u skladu s Direktivom 2002/60/EZ, uključujući uspostavu novih zaraženih i ugroženih područja u skladu s člankom 9. Direktive 2002/60/EZ.
            
         
               (6)
            
            
               Kako bi se spriječilo nepotrebno ometanje trgovine u Uniji te izbjeglo da treće zemlje uvedu neopravdane prepreke trgovini, potrebno je, u suradnji s predmetnom državom članicom, na razini Unije sada utvrditi zaražena i ugrožena područja za afričku svinjsku kugu u Rumunjskoj.
            
         
               (7)
            
            
               U skladu s tim, područja sada utvrđena kao zaražena i ugrožena područja u Rumunjskoj trebalo bi navesti u Prilogu ovoj Odluci te utvrditi trajanje te regionalizacije.
            
         
               (8)
            
            
               Osim toga, Provedbenu Odluku (EU) 2018/86 trebalo bi staviti izvan snage i zamijeniti je ovom Odlukom kako bi se u obzir uzelo najnovije stanje bolesti u Rumunjskoj.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Rumunjska osigurava da zaražena i ugrožena područja uspostavljena u skladu s člankom 9. Direktive 2002/60/EZ obuhvaćaju barem područja koja su u Prilogu ovoj Odluci navedena kao zaražena i ugrožena područja.
   Članak 2.
   Provedbena odluka (EU) 2018/86 stavlja se izvan snage.
   Članak 3.
   Ova se Odluka primjenjuje do 30. lipnja 2018.
   Članak 4.
   Ova je Odluka upućena Rumunjskoj.
   
      Sastavljeno u Bruxellesu 16. ožujka 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).
   
      (4)  Provedbena odluka Komisije (EU) 2018/86 od 19. siječnja 2018. o određenim zaštitnim mjerama u vezi s afričkom svinjskom kugom u Rumunjskoj (SL L 16, 20.1.2018., str. 13.)
   
      PRILOG
      
                  Rumunjska
               
               
                  Područja iz članka 1.
               
               
                  Datum do kojeg se primjenjuje
               
            
                  Zaraženo područje
               
               
                  
                     Satu Mare county with following localities:
                  
                               
                           
                           
                              Nisipeni locality, Lazuri commune,
                           
                        
                               
                           
                           
                              Bercu locality, Lazuri commune,
                           
                        
                               
                           
                           
                              Bercu Nou locality, Micula commune,
                           
                        
                               
                           
                           
                              Micula locality, Micula commune,
                           
                        
                               
                           
                           
                              MiculaNoua locality, Micula commune.
                           
                        
               
                  30. lipnja 2018.
               
            
                  Ugroženo područje
               
               
                  
                     Satu Mare county with following localities:
                  
                               
                           
                           
                              Cidreag locality, Halmeu commune
                           
                        
                               
                           
                           
                              Porumbesti locality, Halmeu commune
                           
                        
                               
                           
                           
                              Halmeu locality
                           
                        
                               
                           
                           
                              Dorobolt locality, Halmeu commune
                           
                        
                               
                           
                           
                              Mesteacan locality, Halmeu commune
                           
                        
                               
                           
                           
                              Turulung locality, Turulung commune
                           
                        
                               
                           
                           
                              Draguseni locality, Turulung commune
                           
                        
                               
                           
                           
                              Agris locality, Agris commune
                           
                        
                               
                           
                           
                              Ciuperceni locality, Agris commune
                           
                        
                               
                           
                           
                              Dumbrava locality, Livada commune
                           
                        
                               
                           
                           
                              Vanatoresti locality, Odoreu commune
                           
                        
                               
                           
                           
                              Botiz locality, Odoreu commune
                           
                        
                               
                           
                           
                              Lazuri locality, Lazuri commune
                           
                        
                               
                           
                           
                              Noroieni locality, Lazuri commune
                           
                        
                               
                           
                           
                              Peles locality, Lazuri commune
                           
                        
                               
                           
                           
                              Pelisor locality, Lazuri commune
                           
                        
               
                  30. lipnja 2018.